Vixen: The Movie (2017) Film, Sinopsis, Pemain - Warta Film
Home » Animation » Film 2017 » Film Barat » Vixen: The Movie (2017)
Wanda Asih Monday, June 5, 2017 Animation, Film 2017, Film Barat
BACA JUGA: Sinopsis Film Surat Kecil Untuk Tuhan (2017), Sinopsis Film Mars Met Venus (Part Cewe) (2017), Sinopsis Film Be Afraid (2017) Terug-skool-toe-inkopies en jou begroting - Jou Geld | Solidariteit WêreldJou Geld | Solidariteit Wêreld
Tuis › Artikels › Terug-skool-toe-inkopies en jou begroting
Terug-skool-toe-inkopies en jou begroting
Maandag | 13 Januarie | 2020
Om klere en skryfbehoeftes aan die begin van 'n nuwe skooljaar te moet aanskaf, kan jou begroting ernstig knou en jou finansieel in 'n moeilike posisie plaas.
Danelle van Heerde, hoof: advies, prosesse en hulpmiddels by Sanlam, se raad aan ouers met skoolgaande kinders wat wil bespaar, is: “Sorg dat jy jou huiswerk doen voordat jy skoolbenodigdhede gaan aankoop..
“Omdat dit op die feestyd volg en daar 'n lang tydsgaping tussen Desember- en Januariesalarisse is, gebruik baie ouers krediet om die nodige skoolitems mee te finansier. As jy een van hulle is, moet jy 'n plan hê om hierdie skuld so vinnig as moontlik terug te betaal, ” sê sy.
Gebruik die volgende wenke om geld te spaar terwyl jy terselfdertyd jou kind verantwoordelike geldbesluite leer neem :
Stel 'n begroting op. Laat groter kinders jou help besluit hoe om daarby te hou. Maak dan ook seker jy bly binne jou begroting. Dis immers maklik om meer te spandeer wanneer jy 'n kredietkaart gebruik.
Bevestig vooraf presies wat nodig is sodat jy nie onnodig of verkeerd koop nie. Maak 'n lys en hou daarby.
Kyk of enigeen van jou ouer kinders se boeke of ander skoolbenodigdhede vir jou jonger kind(ers) gebruik kan word. VInd by ouer kinders in die buurt uit of hulle boeke, sakrekenaars en selfs rekenaars het wat hulle wil verkoop.
Los jonger kinders tuis sodat jy nie kop verloor wanneer jy gaan inkopies doen nie. Ouers kinders kan jou vergesel sodat hulle jou kan help om pryse te vergelyk en besluite te neem.
Indien jou kinders op luukse items (duur handelsmerke) aandring, laat hulle uitwerk hoe dit in die begroting inpas en waar hulle kan besnoei. Of laat hulle hul sakgeld gebruik om die verskil te betaal. “Onthou dat jy jou kinders nie 'n guns bewys deur vir hulle alles te gee wat hulle harte begeer nie. Hoe gouer hulle die waarde van geld en finansiële oordeel begryp, hoe beter,” waarsku Danelle.
Koop uniforms effens groter as wat nodig is sodat dit 'n bietjie langer kan hou. Sorg egter dat dit nie só groot is dat dit 'n bespotting van jou kind maak nie.
Vir skoolspesifieke items soos sweetpakke kan jy by die skoolkantoor uitvind of die skool 'n tweedehandseklere-bank het. Sulke klere kos gewoonlik 'n fraksie van die prys wat jy in klerewinkels sou betaal en kinders groei so vinnig dat jy artikels wat skaars gedra is daar kan vind.
Vir die beste pryse vir generiese items soos wit hemde en grys kort- of langbroeke moet jy die pryse van verskillende klerewinkels vergelyk.
Belê in skoolskoene en rugsakke van goeie gehalte. Dis items wat hard werk.
Moenie sommer outomaties alles nuut gaan koop nie. Herwin bruikbare items van die vorige jaar – daardie inkleurpotlode en lêers van verlede jaar kan moontlik nog gebruik word.
Wees prakties wanneer jy rondry vir aankope – dit help nie om 20 kilometer verder te ry om 'n paar rand te bespaar nie.
Doen jou huiswerk. Vergelyk items se pryse met behulp van winkelpamflette en webwerwe.
Vind by ander ouers uit of hulle oorbodige skoolitems het en vra of hulle dit sal oorweeg om uit te ruil.
Koop by die groot maat – veral benodigdhede soos plastieksakkies vir lêers.
Bou 'n voorraad skryfbehoeftes op vir daardie laat aande wanneer jou kind skielik 'n pen of skryfblok nodig het, anders sal jy dit ten duurste by 'n geriefswinkel moet gaan koop.
Baie skole bied 'n maandelikse aftrekorder om skoolgeld te betaal. Dit kan egter duurder uitwerk as die enkelbedrag. Moenie huiwer om vir afslag te vra indien jy twee of meer kinders het wat na dieselfde skool gaan nie.
Dink vooruit om te sorg dat daar altyd iets vir die kosblik in die kas is. Kartonnetjies vrugtesap en muesli- en droëvrugtestafies is items wat by die groot maat gekoop kan word.
Voordat jy honderde rande aan buitemuurste bedrywighede spandeer, vra eers of jou kind een of twee sessies kan bywoon om te verseker dat hy daarvan hou en wil voortgaan daarmee.
Doen inkopies vroeër eerder as later
Vermy paniekaankope op die laaste minuut. Dis 'n sekere manier om meer geld te bestee as wat jy kan bekostig. Winkelbase is geneig om hul pryse op te stoot wanneer die winkels volgepak is met ouers op soek na skoolbenodigdhede. Die heel beste tyd om skoolbenodigdhede te koop is gedurende die vorige jaar. Benut uitverkopings om jou voorraad vir die volgende jaar aan te vul.
Vra vir 'n skoolkalender waarop al die skool se beplande aktiwiteite vir die nuwe jaar aangeteken is. Begroot dan solank om op-die-nippertjie-uitgawes te voorkom. Beplan vir bykomende uitgawes gedurende die sportseisoen, skooltoere en uitgawes in verband met skoolaktiwiteite. Sit op grond hiervan elke maand 'n bedraggie opsy in 'n spaarrekening. Behalwe dat dit jou gemoedsrus gaan verskaf, gaan jou geld ook groei danksy saamgestelde rente.